text: [{"text_idx": "#000000", "text": "Na Website ni iVakadinadina i Jiova"}, {"text_idx": "#000002", "text": "Veika Vakasaenisi & na iVolatabu"}, {"text_idx": "#000008", "text": "Au sucu e Paddington, dua na yasayasa e tawani vakalevu e Lodoni, Igiladi. Keitou tiko ga vakaveitinani, o yau, tinaqu, kei na tolu na tuakaqu. E daugunu o Ta, levu gona na gauna e dau yali tu mai vale."}, {"text_idx": "#000013", "text": "A soli vei au e dua na rumu ena nodra bure na tina kei na gone era sega ni vakatamani. Qori na vanua au sotavi ira kina ena imatai ni gauna na iVakadinadina i Jiova. Rau dau sikovi ira tiko yani eso na tina e rua na marama iVakadinadina i Jiova. Dua na siga au lai vakarorogo tu ena nodra veivosaki niu via vakacala na ka erau tukuna. Ia erau sauma vakamatata, vakayalovinaka tale ga mai na iVolatabu na noqu taro kece. Au taleitaka na nodrau yalovinaka kei na nodrau yalomalua, au mani kerea me rau vakavulici au ena iVolatabu."}, {"text_idx": "#000015", "text": "Era lomani au dina na iVakadinadina i Jiova. Ena imatai ni gauna au tiko kina ena dua nodra soqo ni lotu, era matadredredre qai veikauaitaki. (Joni 13:34, 35) E duidui sara qori vei ira na lotu tale eso. Era sega ni vakalewai au, era kauaitaki au ga, karoni au ra qai solia nodra gauna mera vukei au. Au sa mai lewena e dua na vuvale era dau veilomani."}, {"text_idx": "#000016", "text": "E uqeti au na veika au vulica meu veisautaka na noqu bula me salavata kei na ivakatagedegede savasava ni Kalou. Au biuta na vakatavako, au veisautaka tale ga na ivakatagi au dau rogoca. Au sa sega ni lako ena pati se valenidanisi niu sega ni via sikalutu tale ena mateni. Au sa veitokani ga kei ira era na vukei au ena ivakarau ni bula vou au sa digia.\u2014Vosa Vakaibalebale 13:20."}, {"text_idx": "#000017", "text": "A vuli iVolatabu tale ga o Tony kei ira na iVakadinadina i Jiova, qai vakadeitaka ni dina na ka e vulica. E mani veisautaka na nona ivakarau ni bula. Sa sega ni vakailala kei ira nona itokani makawa, sa muria na lawa, sa sega tale ni kana mariwana. Keirau liaca ni na marau o Jiova ke keirau muduka na neirau ivakarau ni bula dukadukali, keirau ivakaraitaki vinaka tale ga vua na neirau cauravou. Keirau mani vakamau ena 1982."}, {"text_idx": "#000019", "text": "Au dau wilika ena Vale ni Vakatawa kei na Yadra! * na kedra italanoa o ira era veisautaka nodra bula. Qori e uqeti au meu cakava na veiveisau e gadrevi ena noqu bula, meu kua ni soro, meu sasaga tiko ga. Au dau masuti Jiova tale ga me vukei au. Keirau papitaiso kei Tony me keirau iVakadinadina i Jiova ena Julai, 1982."}, {"text_idx": "#000020", "text": "Keu sega ni kilai Jiova, de dua au sa mate makawa. Keirau vakila kei Tony nona veivuke o Jiova ena ituvaki dredre keirau sotava. Ni keirau nuitaki Jiova, keirau vakila nona veikaroni kei na nona veitokoni.\u2014Same 55:22."}, {"text_idx": "#000021", "text": "Au marau ni rau sa mai kilai Jiova na luvei keirau. E vakavu marau tale ga niu raica ni ratou sa tuberi tiko na makubui keirau ena veika me baleta na Kalou."}, {"text_idx": "#000022", "text": "Au sa sega tale ni nuiqawaqawataka na veisiga se bera mai se na mate. Keirau ogaoga vakalevu kei Tony ena neirau sikova na ivavakoso ni iVakadinadina i Jiova e veimacawa me keirau vakayaloqaqataki ira. Keirau tomani ira tale ga ena nodra vakavulici eso tale mera vakabauti Jisu mera rawata kina na bula tawamudu."}, {"text_idx": "#000024", "text": "Rawa ni o Wilika Tale ga"}, {"text_idx": "#000025", "text": "Vuna mo Vulica Kina na iVolatabu"}, {"text_idx": "#000026", "text": "Na iVolatabu e sauma na ka era dau lomatarotarotaka tu e levu e veiyasa i vuravura. O na via kila tale ga?"}, {"text_idx": "#000027", "text": "Na Cava na iNaki ni Bula?"}, {"text_idx": "#000028", "text": "O bau lomatarotarotaka se, \u2018Cava na inaki ni bula?\u2019 Vulica na isaunitaro qori mai na iVolatabu."}, {"text_idx": "#000029", "text": "E nodra Kalou beka ga e dua na matatamata, me vakataki ira na Isireli?"}]